Նադին Անգերեր

Նադին Անգերեր (, ), գերմանացի ֆուտբոլային մարզիչ և ֆուտբոլիստուհի. որպես դարպասապահ՝ հանդես է եկել մի շարք ակումբների և Գերմանիայի կանանց ֆուտբոլի ազգային հավաքականի կազմում, նվաճել բազմաթիվ տիտղոսներ, մրցանակներ, պարգևներ, այդ թվում՝ ՖԻՖԱ-ի «Ոսկե գնդակ»։ Աշխարհի կրկնակի (2003 և 2007 թթ.), Եվրոպայի հնգակի չեմպիոնուհի է (1997, 2001, 2005, 2009, 2013 թթ.), օլիմպիական խաղերի եռակի բրոնզե մեդալակիր (2000, 2004, 2008 թթ.): Ներկայումս հանդես է գալիս ԱՄՆ-ի կանանց ֆուտբոլի ազգային լիգայի առաջնությանը մասնակցող «Փորթլենդ Թորնս» ակումբում (Portland Thorns FC)՝ և՛ որպես դարպասապահ, և՛ որպես այդ թիմի դարպասապահների մարզիչ։ Մինչ այդ խաղացել է կանանց ֆոտբոլային հետևյալ թիմերում. «Բավարիա» (Մյունխեն), «Տուրբին» (Պոտսդամ), FFC Frankfurt, «Djurgårdens IF» (Շվեդիա), «Brisbane Roar» (Ավստրալիա)։ Մարզական իր երկարատև կարիերայի ընթացքում ճանաչվել է աշխարհի լավագույն ֆուտբոլային դարասապահուհիներից մեկը։ Թե՛ կին և թե՛ տղամարդ դարպասապահներից առաջինը նա է հչակվել ՖԻՖԱ-ի «Տարվա լավագույն խաղացող» (2014 թվականին)։ 2011 թվականին ընտրվել է Գերմանիայի կանանց ֆուտբոլի ազգային հավաքականի ավագ։ 2015 թվականի մայիսի 13-ին Նադին Անգերերը հայտարարել է, որ այլևս հանդես չի գալու միջազգային մրցումներում։

Պարգևներ 

 Աշխարհի լավագույն ֆուտբոլիստ. 2013 
 Եվրոպայի լավագույն ֆուտբոլիստ. 2013 
 Եվրոպայի ֆուտբոլի առաջնության լավագույն խաղացող. 2013 
 2013 թ. ընդգրկվել է Եվրոպայի բոլոր աստղերի հավաքականի կազմում։ 
 2007 թ. աշխարհի առաջնության լավագույն դարպասապահ (մրցաշարում ոչ մի գոլ բաց չի թողել) 
 2007 թ. ճանաչվել է Բրանդենբուրգի «Տարվա մարզուհի»
 DFB Hallen Pokal-ի լավագույն դարպասապահ (2007 թ.) [20]
 «Տարվա մարզուհի» վարկանիշային ցանկում գրավել է 3-րդ տեղը (2007 թ.):

Ծանոթագրություններ

Արտաքին հղումներ 

 Պաշտոնական կայքէջը  
 Profile  at DFB 
 Player German domestic football stats  at DFB
 
 

Գերմանացի կին ֆուտբոլիստներ
Գերմանիայի հավաքականի ֆուտբոլիստներ
Ֆուտբոլի դարպասապահներ
2004 թվականի Ամառային օլիմպիական խաղերի բրոնզե մեդալակիրներ
2008 թվականի Ամառային օլիմպիական խաղերի բրոնզե մեդալակիրներ
Բավարիա Մյունխենի ֆուտբոլիստներ
Նյուրնբերգի ֆուտբոլիստներ
Ֆուտբոլի աշխարհի չեմպիոններ
Գերմանացի լեգեոներ ֆուտբոլիստներ
Ֆուտբոլի Եվրոպայի չեմպիոններ
Ոսկե գնդակի մրցանակակիրներ
Ֆիզիոթերապևտներ